6. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 971 της 5/12 Δεκ. 1979 (ΦΕΚ Α΄ 274) Περί καθορισμού των διδασκομένων μαθημάτων στο Κέντρο Διπλωματικών Σπουδών, του τρόπου της περιοδικής και τελικής δοκιμασίας των εκπαιδευομένων και του τρόπου βαθμολογίας και καθορισμού της σειράς επιτυχίας κατά την αποφοίτησή τους. Έχοντας υπόψη: 1.Το άρθρ. 6, παρ. 1, εδάφ. γ΄ και δ΄ του Νόμ. 962/ 1979. 2.Το άρθρ. 3 της Φ010/749/ΑΣ170 της 25/26 Μαΐου 1978 Κοινής αποφάσεως του Πρωθυπουργού και του Υπουργού Εξωτερικών "περί μεταβιβάσεως αρμοδιοτήτων προς ενάσκησιν εις τους Υφυπουργούς παρά τω Υπουργείω Εξωτερικών" (ΦΕΚ 491, τ. Β΄ ). 3.Τη 2/1979 Γνωμοδότηση του Εκπαιδευτικού Συμβουλίου του Κέντρου Διπλωματικών Σπουδών. 4.Τη 1170/1979 Γνωμοδότηση του Συμβουλίου της Επικρατείας μετά από πρόταση του Α΄ Υφυπουργού Εξωτερικών, αποφασίζουμε: Άρθρ.1.-"Τα μαθήματα που θα διδάσκονται για την εκπαίδευση των υποψηφίων Ακολούθων Πρεσβείας στο Κέντρο Διπλωματικών Σπουδών είναι τα εξής: α)Θέματα Διεθνούς Δικαίου β)Διεθνείς Σχέσεις γ)Θέματα Διπλωματικής Ιστορίας δ)Ευρωπαϊκές Κοινότητες ε)Διεθνής και ελληνική Οικονομία στ)Πολιτιστικά θέματα ζ)Θέματα ελληνικής εξωτερικής πολιτικής η)Προξενική νομοθεσία και πρακτική θ)Αγγλική γλώσσα ι)Γαλλική γλώσσα. ια)Προαιρετικές ξένες γλώσσες". Το άρθρ. 1 αντικαταστάθηκε ως άνω από το Άρθρ.5.-(Καταργήθηκε από το άρθρ. 3 Π.Δ. 466/ 2-12 Ιουλ. 1982 (ΦΕΚ Α΄ 86). άρθρ. 1 του Π.Δ. 466/2-12 Ιουλ. 1982 (ΦΕΚ Α΄ 86). Άρθρ.2.-1.Κατά τη διάρκεια έτους σπουδών θα γίνονται περιοδικές εξετάσεις, ανάλογα με τη φύση, το σκοπό και τη χρονική διάρκεια του μαθήματος και τελικές μετά την ολοκλήρωση της διδασκαλίας όλων των μαθημάτων που προβλέπει το άρθρ. 1 του Δ/τος αυτού. "2.Οι περιοδικές εξετάσεις γίνονται από τους διδάσκοντες και περιλαμβάνουν όλα τα μαθήματα του άρθρ. Ι του Δ/τος αυτού. Οι τελικές εξετάσεις γίνονται από την Εξεταστική Επιτροπή του άρθρ. 3 εδάφ. β του Νόμ. 962/79, μόνο στα μαθήματα αγγλικής γλώσσας, γαλλικής γλώσσας και διεθνών σχέσεων". Η παρ. 2 αντικαταστάθηκε ως άνω από το άρθρ. 2 Π.Δ. 466/2-12 Ιουλ. 1982 (ΦΕΚ Α΄ 86). Άρθρ.3.-1.Για την εκτίμηση της επιδόσεως των εκπαιδευομένων, λαμβάνονται υπόψη τα ακόλουθα στοιχεία, με ξεχωριστό για καθένα απ’ αυτά συντελεστή.        Συντελεστής  α.Περιοδικές εξετάσεις                 6 β.Τελικές εξετάσεις                  3 γ.Προσόντα αντιπροσωπευτικής    ικανότητας, (γενική αντίληψη,    κρίση και ευστροφία πνεύματος,    μεθοδικότητα, πρωτοβουλία, έφεση    για μάθηση).   2 2.Η βαθμολογία κλιμακώνεται από 0-10. 3.Στην περίπτωση που οι καθηγητές που διδάσκουν και βαθμολογούν ένα μάθημα είναι περισσότεροι από ένα, ο βαθμός στο μάθημα αυτό είναι ο μέσος όρος που προκύπτει. 4.Ο τελικός βαθμός των περιοδικών εξετάσεων είναι ο μέσος όρος όλων των βαθμών που πέτυχε ο σπουδαστής στα μαθήματα και προσόντα του άρθρ. 1 του παρόντος Δ/τος αφού πολλαπλασιαστεί επί το συντελεστή της παραπάνω παρ. 1. 5.Κατά τον ίδιο τρόπο βρίσκεται και ο βαθμός των τελικών εξετάσεων, αφού πολλαπλασιαστεί με το συντελεστή της παρ. 1β του άρθρου αυτού. 6.Ο βαθμός των προσόντων της παρ. 1γ, του άρθρ. 3, του παρόντος, δίνεται από το Διευθυντή του Κέντρου Διπλωματικών Σπουδών, μετά από εισήγηση του Διευθυντή Σπουδών του Κέντρου, με βάση τη γενική απόδοση του υποψηφίου Ακολούθου, κατά τη διάρκεια του χρόνου φοιτήσεως. Οι διαδοχικές σημειώσεις που καταχωρούν οι καθηγητές στο ατομικό φύλλο των εκπαιδευομένων λαμβάνονται ιδιαίτερα υπόψη από το Διευθυντή του Κέντρου Διπλωματικών Σπουδών κατά τη βαθμολογία. 7.α)Για την εφαρμογή της ανωτέρω παρ. 4, στο σύνολο των βαθμών προστίθεται και η βαθμολογία του σπουδαστή στις προαιρετικές ξένες γλώσσες, εφόσον αυτή είναι πάνω από 5, χωρίς όμως αυτές να υπολογίζονται στον αριθμό των μαθημάτων. β)Τούτο ισχύει αν ακόμη και αν αυτές δεν διδάχθηκαν κατά τη διάρκεια του έτους σπουδών. γ)Η βαθμολογία στις ανωτέρω προαιρετικές ξένες γλώσσες προστίθεται για την εξεύρεση του τελικού βαθμού μόνο εφόσον ο σπουδαστής έχει μέσον όρον τουλάχιστο βαθμό έξι (6) στα υπόλοιπα μαθήματα του άρθρ. 1. Η παρ. 7 τροποποιήθηκε ως άνω από το άρθρ. 2 Π.Δ. 521/11-17 Ιουν. 1980 (ΦΕΚ Α΄ 143) Άρθρ.4.-1.Για την εξεύρεση της τελικής βαθμολογίας και της σειράς επιτυχίας των σπουδαστών ακολουθείται η εξής διαδικασία: α.Προστίθενται οι μέσοι όροι των περιοδικών και τελικών εξετάσεων και των προσόντων της αντιπροσωπευτικής  ικανότητας  που  εξάγονται   σύμ(Αντί για τη σελ. 160,35(α) Σελ 160,35(β) Τεύχος 1268-Σελ. 97 436 Κέντρο Διπλωματικών Σπουδών 40.Α.κ.6 φωνα με τις παρ. 3, 4, 5 και 6 του προηγούμενου άρθρου. Το σύνολο που προκύπτει διαιρείται με το άθροισμα των συντελεστών 11. Το πηλίκον της διαιρέσεως αυτής δίνει τον τελικό βαθμό της γενικής επιδόσεως του σπουδαστή, ο οποίος καθορίζει και τη σειρά της επιτυχίας του. β.Θεωρείται ότι αποφοίτησε με επιτυχία ο σπουδαστής που συγκέντρωσε τελικό βαθμό τουλάχιστο έξι (6). 2.Σπουδαστής που δεν πέτυχε, κατά συμψηφισμό, βαθμό τουλάχιστο έξι (6) στην Αγγλική και Γαλλική γλώσσα, κατά τις περιοδικές και τελικές εξετάσεις, δεν θεωρείται ότι αποφοίτησε με επιτυχία από το Κέντρο, ανεξάρτητα από τη βαθμολογία που συγκέντρωσε στα άλλα μαθήματα. 3.Στην περίπτωση ισοψηφίας σπουδαστών στην τελική βαθμολογία, η σειρά επιτυχίας καθορίζεται με κλήρωση. 